Indenrigsminister vil sikre, at politiske ungdomsorganisationer ikke forhindres i at uddele materiale på uddannelsesinstitutioner.

Annonce

I Aarhus vil blandt andet gymnasier ikke vide af politiske ungdomsorganisationer, der uddeler kampagne-materale.

Det vil ungdomsorganisationerne ikke finde sig i. I samlet flok har de henvendt sig til byens uddannelsesinstutioner med en opfordring til at genoverveje forbuddet.

Nu får de hjælp fra toppen. Fra indenrigsminister Margrete Vestager (R), der vil sikre ungdomspolitikerne adgang til skoler.

»Jeg har taget kontakt til børne- og undervisningsministeren for at foreslå, at vi i samarbejde indgår i en dialog med skoler og uddannelsesinstitutioner om vigtigheden af at sikre, at de samfundsengagerede og politiske ungdomsorganisationer ikke forhindres i at få adgang til disse institutioner til at arrangere debatmøder og uddele materiale,« skriver Margrethe Vestager ifølge Altinget.dk i et brev til Folketingets formand, Mogens Lykketoft (S).

At sikre ungdomsorganisationerne adgang til uddannelser og skoler var netop et af forslagene fra Valgretskommissionen, der offentliggjorde sin betænkning, »Demokrati for fremtiden«, 1. december 2011.

I Aarhus sendte de politiske ungdomsorganisationer onsdag 18. april et åbent brev til byens uddannelsesinstitutioner.